Missatge: Estic pensant a fer una escapada de 5 - 6 dies aquest any i estic dubtant entre visitar Nàpols o Sicìlia. Amb aquest intèrval de dies crec que em donaria temps de visitar Nàpols (2 dies), les ruïnes de Pompeia (1 dia) i dedicar 1 dia a veure alguna cosa de la Costa Amalfitana.Pel que fa a Sicília, per fer un recorregut general de l'illa necessitaria molts més dies i tenia pensat situar el punt base a Palerm, visitar aquesta ciutat (2 dies) i la resta de dies fer excursions des de Palerm (a escollir Cefalú, Trapani, temple de Segesta, Agrigento - no sé si seria factible visitar aquest lloc des de Palerm en 1 dia).Agrairia qualsevol consell o suggeriment així com d'experipencies de usuaris que hagin visitar algun d'aquestes dues destinacions.Moltes gràcies per avançat.

Resposta: Conec les dues destinacions i totes dues paguen la pena, però si vas a Sicília millor lloga un auto. És el que vaig fer el darrer cop: arribada a l'aeroport de Palermo, allà tenia el cotxe esperant, tour de set dies per la illa, amb tres allotjaments ja reservats des de casa i tornada des de l'aeroport de Catània, on entregues el cotxe.I qui diu cinc dias, pot dir cinc setmanes o cinc anys: Sicília no te'l acabes. Recordo que vaig fer Palermo, Cefalú i el parc delle Madonie. D'allà vaig fer cap a Agrigento i la vall dels Temples, per la zona no es pot deixar de visitar la Scala dei Turchi (és màgic!), desprès Siracusa, Noto, Modica, Ragusa, pujar a l'Etna...Gent molt amable i gens enganxifosa com et pot passar a Nàpols. Menjar molt abundant (especialment bo el peix a la costa i el cous-cous o gli spaghetti con le sarde o allo scoglio) i preus molt continguts.Conducció a Sicília. Malgrat tenir molta mala fama, considero els conductors sicilians molt més centrats que no pas els napolitans (sobretot els que van en moto). El perill rau en l'estat de les carreteres, on et pots trobar un sot traïdor darrera de cada revolt, i on l'asfalt i la pintura són una tifa que t'enlluerna cada cop que el sol baixa a l'horitzó. Ah! I les línies contínues acostumen a ser "optatives": són per tot arreu, però tu, com la resta de conductors, has de valorar si tens prou visibilitat i distància per avançar, normalment quan fas la maniobra, si es té espai per la dreta, és de bona educació apartar-se una mica per facilitar la maniobra del que avança.